החוק מכיר בשני מצבים המאפשרים לבטל צוואה, אפשרות אחת היא על ידי המצווה עצמו, ואפשרות נוספת באמצעות הגשת בקשה לביטול הצוואה על ידי אחד או יותר מהיורשים או על ידי אדם הרואה בעצמו כיורש לגיטימי. כל אדם שערך צוואה רשאי לבטלה בכל זמן ומכל סיבה. המצווה יכול לבטל את צוואתו באמצעות השמדת המסמך, מסירת הודעת ביטול בהתאם לדרך שבה הוא ערך את צוואתו, או על ידי עריכת צוואה חדשה המבטלת את צוואתו הקודמת. ככלל, בתי המפשט מעוניינים לכבד את רצונו של המצווה לאחר לכתו, כיוון שהגשמת רצונו באה לידי ביטוי בצוואתו ומהווה עיקרון חשוב בחוק הירושה. עם זאת, במצבים מסוימים בית המשפט יכול לבטל את כל הצוואה או חלקים ממנה, במיוחד אם יש הוראה לא ברורה, תנאי לא חוקי ולא מוסרי, או שיש הוראה שאינה ניתנת לביצוע.
אם בית המשפט מורה על ביטול כל הצוואה שהותיר אחריו המנוח – הירושה של המצווה תחולק בין היורשים על פי דין, כלומר לפי הכללים שנקבעו בחוק הירושה. כדי להימנע מביטול הצוואה או מביטול חלקים ממנה אין לוותר על ליווי משפטי של עורך דין צוואות.